सूर्यसिद्धान्तः/अध्यायः ७
ताराग्रहाणां अन्योन्यं स्यातां युद्धसमागमौ ।	
समागमः शशाङ्केन सूर्येणास्तमनं सह ।।	७.०१ ।। 
शीघ्रे मन्दाधिके +अतीतः संयोगो भवितान्यथा ।	
द्वयोः प्राग्यायिनोरेवं वक्रिणोस्तु विपर्ययात् ।।	७.०२ ।। 
प्राग्यायिन्यधिके +अतीतो वक्रिण्येष्यः समागमः ।	
ग्रहान्तरकलाः स्वस्वभुक्तिलिप्ताः समाहताः ।।	७.०३ ।। 
भुक्त्यन्तरेण विभजेदनुलोमविलोमयोः ।	
द्वयोर्वक्रिण्यथैकस्मिन्भुक्तियोगेन भाजयेत् ।।	७.०४ ।। 
लब्धं लिप्तादिकं शोध्यं गते देयं भविष्यति ।	
विपर्ययाद्वक्रगत्योरेकस्मिंस्तु धनव्ययौ ।।	७.०५ ।। 
समालिप्तौ भवेतां तौ ग्रहौ भगणसंस्थितौ ।	
विवरं तद्वदुद्धृत्य दिनादिफलं इष्यते ।।	७.०६ ।। 
कृत्वा दिनक्षपामानं तथा विक्षेपलिप्तिकाः ।	
नतोन्नतं साधयित्वा स्वकाल्लग्नवशात्तयोः ।।	७.०७ ।। 
विषुवच्छाययाम्यस्तद्विक्षेपाद्द्वादशोद्धृतात् ।	
फलं स्वनतनाडीघ्नं स्वदिनार्धविभाजितम् ।।	७.०८ ।। 
लब्धं प्राच्यां ऋणं सौम्याद्विक्षेपात्पश्चिमे धनम् ।	
दक्षिणे प्राक्कपाले स्वं पश्चिमे तु तथा क्षमः ।।	७.०९ ।। 
सत्रिभग्रहजक्रान्तिभागघ्नाः क्षेपलिप्तिकाः ।	
विकलाः स्वं ऋणं क्रान्तिक्षेपयोर्भिन्नतुल्ययोः ।।	७.१० ।। 
नक्षत्रग्रहयोगेषु ग्रहास्तोदयसाधने ।	
शृङ्गोन्नतौ तु चन्द्रस्य दृक्कर्मादाविदं स्मृतम् ।।	७.११ ।। 
तात्कालिकौ पुनः कार्यौ विक्षेपौ च तयोस्ततः ।	
दिक्तुल्ये त्वन्तरं भेदे योगः शिष्टं ग्रहान्तरम् ।।	७.१२ ।। 
कुजार्किज्ञामरेज्यानां त्रिंशदर्धार्धवर्धिताः ।	
विष्कम्भाश्चन्द्रकक्षायां भृगोः षष्टिरुदाहृता ।।	७.१३ ।। 
त्रिचतुः कर्णयुत्याप्तास्ते द्विघ्नास्त्रिज्यया हताः ।	
स्फुटाः स्वकर्णास्तिथ्याप्ता भवेयुर्मानलिप्तिकाः ।।	७.१४ ।। 
छायाभूमौ विपर्यस्ते स्वच्छायाग्रे तु दर्शयेत् ।	
ग्रहः स्वदर्पणान्तःस्थः शङ्क्वग्रे सम्प्रदिश्यते ।।	७.१५ ।। 
पञ्चहस्तोच्छ्रितौ शङ्कू यथादिग्भ्रमसंस्थितौ ।	
ग्रहान्त्रेण विक्षिप्तावधो हस्तनिखातगौ ।।	७.१६ ।। 
छायाकर्णौ ततो दद्याच्छायाग्राच्छङ्कुमूर्धगौ ।	
छायाकर्णाग्रसंयोगे संस्थितस्य प्रदर्शयेत् ।।	७.१७ ।। 
स्वशङ्कुमूर्धगौ व्योम्नि ग्रहौ दृक्तुल्यतां इतौ ।	
उल्लेखं तारकास्पर्शाद्भेदे भेदः प्रकीर्त्यते ।।	७.१८ ।। 
युद्धं अंशुविमर्दाख्यं अंशुयोगे परस्परम् ।	
अंशादूने +अपसव्याख्यं युद्धं एको +अत्र चेदणुह् ।।	७.१९ ।। 
समागमो +अंशादधिके भवतश्चेद्वलान्वितौ ।	
अपसव्ये जितो युद्धे पिहितो +अणुरदीप्तितान् ।।	७.२० ।। 
रूक्षो विवर्णो विध्वस्तो विजितो दक्षिणाश्रितः ।	
उदक्ष्थो दीप्तिमान्स्थूलो जयी याम्ये +अपि यो बली ।।	७.२१ ।। 
आसन्नावप्युभौ दीप्तौ भवतश्चेत्समागमः ।	
स्वल्पौ द्वावपि विध्वस्तौ भवेतां कूटविग्रहौ ।।	७.२२ ।। 
उदक्ष्थो दक्षिणस्थो वा भार्गवः प्रायशो जयी ।	
शशाङ्केनैवं एतेषां कुर्यात्संयोगसाधनम् ।।	७.२३ ।। 
भावाभावाय लोकानां कल्पनेयं प्रदर्शिता ।	
स्वमार्गगाः प्रयान्त्येते दूरं अन्योन्यं आश्रिताः ।।	७.२४ ।।